སྟོན་པ་འདས་རྗེས་ཀྱི་ལོ་བརྒྱའི་རིང་དུ་དགེ་སློང་རྣམས་ཀྱིས་སྔར་བཞིན་སྟོན་པས་བསྟན་པའི་འདུལ་བའི་ལུགས་ལྟར་རང་གི་འཚོ་བ་སྟབས་བདེ་ངན་ངོན་ངང་སྐྱེལ་བ་ནི་གཙོ་བོ་བསོད་སྙོམས་ལ་བརྟེན་པ་དང་།སྟོན་པའི་ཆོས་རྣམས་སློབ་མར་སྤེལ་བ།སློབ་མ་རྣམས་ཀྱིས་དེ་ལྟར་ཁྱབ་སྤེལ་མཛད་དེ་ས་ཕྱོགས་གང་སར་བདེན་པ་བཞི་དང་ཡང་དག་བརྒྱདཕུང་པོ་ལྔརྟེན་བྲེལ་ཡན་ལག་བཅུ་གཉིས་ལ་སོགས་པའི་ཆོས་རྣམས་ཁྱབ་སྤེལ་བྱེད་པ་དང་།བསླབ་པ་ནན་པོར་སྲུང་བ།ཕན་ཚུན་མཉམ་གནས།གྲུབ་མཐའ་མི་དབྱེ་བ་བཅས་སོ།།དེང་སྐབས་སངས་རྒྱས་ཆོས་ལུགས་ཀྱི་ལོ་རྒྱུས་བརྗོད་པའི་ཚེ་སྐབས་དེར་འདོད་མའི་སངས་རྒྱས་ཆོས་ལུགས་ཞེས་པ་དང་ཡང་ན་སྔར་བས་ཀྱི་སངས་རྒྱས་ཆོས་ལུགསཡང་ནཐོག་མའི་དུས་ཀྱི་སངས་རྒྱས་ཆོས་ལུགས་བཅས་པར་མིང་དུ་བཏགས་སོ།།སྟོན་པ་འདས་ནས་ལོ་ངོ་བརྒྱ་ཙམ་སོང་རྗེས་མ་ག་དྷའི་རྒྱལ་པོ་ཙཎྚ་ཨ་ཤོ་ཀ་ཞེས་གཏུམ་པོ་མྱ་ངན་མེད་ཀྱིས་སྲིད་བསྐྱངས་པའི་སྐབས་སུ།དགེ་འདུན་གྱི་སྡེའི་ནང་དུ་ཁ་བྲལ་བྱུང་ནས་དེའི་གཙོ་བོའི་རྒྱུ་རྐྱེན་ནི་འདུལ་བའི་བསླབ་པའི་ཐོག་ལ་ལྟ་སྟངས་མི་འདྲ་བའི་རྐྱེན་གྱིས་ཡིན།ཤོད་སྲོལ་དུ་ཡངས་པ་ཅན་ལྟེ་གནས་སུ་འགྱུར་བའི་ཤར་ཕྱོགས་ཀྱི་དགེ་སློང་རྣམས་ཀྱི་སྔར་སྲོལ་གྱི་ཆོས་དང་འགལ་བའི་བྱོད་སྲོལ་འགའ་ཞིག་ལག་ལྟར་བྱས་པ་དེའི་ནུབ་སྡོགས་ཀྱི་མ་ཐུ་རའི་དགེ་སློང་ཡཤཱ་སྟེ་གྲགས་པས་ངོ་རྒོལ་བྱས་པ་མ་ཟད་ཤར་ནུབ་ཀྱི་གནས་བརྟན་བདུན་བརྒྱ་བསྡུས་ནས་ཡུལ་ཡངས་པ་ཅན་དུ་བཀའ་བསྡུ་གཉིས་པ་བྱས་སོ།།དེར་མི་གྲངས་ཀྱི་ངོས་ནས་བདུན་བརྒྱའི་བཀའ་བསྡུདང་ཡུལ་གྱི་ངོས་ནསཡངས་པ་ཅན་གྱི་བཀའ་བསྡུ་ཞེས་པར་མེང་དུ་གྲགས་སོ།།